
I. Аңлатма яҙыу.
Был программа башҡорт теле һәм әҙәбиәтенән 11-се класс уҡыусылары өсөн бер йылға 15 сәғәт күләмендә тәғәйенләнгән.
Актуаллеге:

Рәссамдар ижады аша ысынбарлыҡты, матурлыҡты күрә белеп, телмәр аша еткерә белеү, уҡыусыларҙың телмәрен үҫтереү,рәссамдарҙың картиналары тураһында мәғлүмәтле булыу, хәҙерге көндә бик актуаль. Рәссамдар ижадына таянып, уҡыусыларҙа ижади этәреш булдырыу-уларҙы бер баҫҡысҡа күтәреү ул. 

Яңылығы:

Башҡорт рәссамдары ижады тематика буйынса бер системаға һалынған. Картиналар буйынса эшкә конкрет рәүештә күрһәтмәләр бирелә. Артабан уҡыусыларҙың ижади эштәренә этәргес бар.

Маҡсаты: 
Уҡыусыларҙың һөйләү телмәрен үҫтереү, телмәрҙәрен байытыу.
   Бурыстары: 

   
Өйрәнелгән әҙәби әҫәр менән картинаны бәйләп, уҡыусыларҙың белемен тәрәнәйтеү; уҡыусыларҙың ижади һәләттәрен әүҙемләштереү, практик күнекмәләр булдырыу; һүҙ ярҙамында уй-фекерҙе, хис-тойғоларҙы, кәйефте, уйланыуҙарҙы еткерә белеү; теге йәки был стилгә ярашлы тел сараларын һайлап алыу;һынлы сәнғәт әҫәрҙәрендә сағылдырылған ысынбарлыҡ аша уҡыусыла донъяға дөрөҫ ҡараш, Тыуған илгә, уның тәбиғәтенә һәм халыҡҡа һөйөү тәрбиәләү;балаларҙа эмоциональ-эстетик тойғолар уятыу, матурлыҡты күрә белергә өйрәтеү;уҡыусыларҙы Башҡортостан рәссамдары, уларҙың ижады  менән таныштырыу; тема, идея, сюжет, композиция, образ, художество детале, портрет, пейзаж, характер кеүек теоретик төшөнсәләрҙе үҙләштереү; уҡыусыларҙың ижади фекерләүен үҫтереү һәм уй-фекерҙе асыҡ, матур формала еткерә белеү оҫталығын үҫтереү.
Методика: лекция; әңгәмә, эҙләнеү, күҙәтеү, сағыштырыу, анализ
Уҡыусыларҙың контингенты: 11-се класс
Сәғәттәр һаны:15
Көтөлгән һөҙөмтәләр:

Уй-фекерҙе эҙмә-эҙлекле итеп еткерә белергә; һүрәтләнгән ваҡиғаға үҙеңдең ҡарашыңды белдерә белергә;цитаталар менән эшләй белергә; дөйөмләштерә, йомғаҡ яһай белергә;инша өҫтөндә эшләү-кәрәкле өҫтәлмәләр индерә белергә, артыҡтарын алып ташлай белергә. Уҡыусыларҙың рәссамдарҙың күргәҙмәләрендә, ижади конкурстарҙа, конференцияларҙа ҡатнашыуы.

II. Уҡыу-тематик план
	№
	Темалар.
	сәғәт һаны
	теория 
	практика

	1
	 Инеш. 
	3
	2
	1

	
	1-се дәрес. Инша яҙыу. Текст төҙөүҙәге төп талаптар.
	1
	1
	

	
	2-се дәрес. Телдең тасуирлау саралары. 
	1
	1
	

	
	3-сө дәрес. Картина буйынса инша яҙыу күрһәтмәһе.
	1
	
	1

	2
	“Тыуған яғым”. Тыуған ерҙең пейзажы. 
	4
	1
	3

	
	1-се дәрес.  В.В.Мешковтың “Сал Урал”, “Көмөш Урал”, “Төньяҡ Урал”, “Урал хикәйәте”картиналары буйынса эш.
	1
	1
	

	
	2-се дәрес. А.М.Васнецовтың “Уралдағы тайга” картинаһы буйынса эш.
	1
	
	1

	
	3-сө дәрес. “Таулы Башҡортостандағы күл”(1895)
	1
	
	1

	
	4-се дәрес. Б.Ф.Домашниковтың “Көньяҡ Урал буйлап”, “Ҡырҙа ҡыш” картиналары буйынса эш.
	1
	
	1

	3.
	Башҡорт халҡының көнкүреше, йолалары, мәҙәниәте, тарихы.
	5
	
	5

	
	1-се дәрес. Портреттар. 

Ҡ.Дәүләткилдиев.”Зәңгәр күлдәкле башҡорт ҡыҙы”,
	1
	
	1

	
	 2-се дәрес “Һунарсы башҡорт”, “Башҡорт Ибраһим”.
	1
	
	1

	
	3-сө дәрес. ”Башҡорт өйөнөң күтәрмәһе”(1928), “Башҡорт өйөндә”
	1
	
	1

	
	4-се дәрес. Ә.Ситдикова. “Башҡорт балы”
	1
	
	1

	
	5-се дәрес. “Ҡурай”
	1
	
	1

	4.
	Бөйөк Ватан һуғышы темаһы
	2
	1
	1

	
	1-се дәрес. Ә.Ф.Лотфуллин “Өс ҡатын”
	1
	1
	

	
	2-се дәрес. Ә.Ф.Лотфуллин “Көтөү. 1941 йыл”.
	1
	
	1


	5
	 Йомғаҡлау.
	1
	1
	

	
	Бөтәһе

2 аҙнаға- 1 сәғәт.
	15
	5
	10


III.Программаның йөкмәткеһе

Тема №1 (3 сәғәт)

Инеш
1. Төп һорауҙар.
Текст булараҡ инша. Микротема. Абзац.Текстың төп билдәләре.Текст төҙөүҙәге төп талаптар. Телмәрҙең төрҙәре. Инша өлөштәре араһында мәғәнәүи бәйләнеш. Телдең тасуирлау саралары(эпитет, метафора сағыштырыу, гипербола, метонимия һ.б). Уларҙы инша яҙғанда ҡулланыу. Картина буйынса инша яҙыу күрһәтмәһе. Инеш һүҙ; картинаның темаһын билдәләү; картинала һүрәтләнгән ваҡиғаның ҡайҙа һәм ниндәй шарттарҙа барыуын күрһәтеү; һүҙлек эше;әҫәрҙәге образдарға исем биреү; йөкмәткеһен һөйләү, картиналағы төп һәм ярҙамсы образдарҙы билдәләү, алғы һәм артҡы пландағы әйберҙәрҙе ҡылыҡһырлау; үҙ фекерен рәссам ниндәй һүрәтләү саралары аша аса (деталдәр, буяуҙар, тон); картинаға үҙ мөнәсәбәтеңде күрһәтеү; план төҙөү; телдән һөйләү; ҡараламаға яҙыу;яҙыу;
2.Уҡыу һәм белемгә төп талаптар.

Теманы микротемаларға бүлә белергә, теманы асырға, план төҙөй белергә;
Һөйләмдәрҙе дөрөҫ төҙөй белергә;

3.Үҙаллы эш.

Һорауҙарға яуап.
4. Практик эш тематикаһы.

Проект эше. 
Тема №2 (4 сәғәт)

“Тыуған яғым”. Тыуған ерҙең пейзажы.

1. Төп һорауҙар.
Рәссам тураһында мәғлүмәт. Уй-фекерҙе эҙмә-эҙлекле еткерә белеү, теманы асыу, инша яҙырға өйрәнеү. Картинаның төп идеяһы. Картиналарҙың әҙәби әһәмиәте.Пейзаж тураһында төшөнсә. 
2. Уҡыу һәм белемгә төп талаптар. 
Уратып алған тирә-яҡтың матурлығын күрә белергә, һоҡланырға, һаҡсыл ҡараш булдырырға өйрәтеү. Сәнғәт әҫәре булараҡ картинаны “уҡый” белергә өйрәтеү. Һорау, өндәү һөйләмдәр төҙөргә;
3. Үҙаллы эш.
Һүрәт төшөрөү.
4. Практик эш тематикаһы.
Инша яҙыу.
Тема №3 (5 сәғәт) 
Башҡорт халҡының көнкүреше, йолалары, мәҙәниәте, тарихы

1. Төп һорауҙар.

Рәссам тураһында мәғлүмәт. Башҡорт халҡының көнкүреше,йолалары, мәҙәниәте, тарихы тураһында әңгәмә. Натюрморт, интерьер тураһында төшөнсә. 
2. Уҡыу һәм белемгә төп талаптар.

Башҡорт халҡының көнкүреше, йолалары, мәҙәниәте, тарихын белеү, уларға ҡарата ихтирам тәрбиәләү. Тема буйынса һүҙлек запасын байытыу. Тема буйынса һорауҙар төҙөй белергә;
3. Үҙаллы эш. 
  Һорау-яуап
1. Практик эш тематикаһы.

Тест һорауҙары.
Тема №4 (2 сәғәт)

Бөйөк Ватан һуғышы темаһы

1. Төп һорауҙар.

 Рәссам тураһында мәғлүмәт. Бөйөк Ватан һуғышы темаһына һөйләшеү. Портрет тураһында төшөнсә. Пафос тураһында төшөнсә.Бөйөк Ватан һуғышы темаһына ҡағылышлы материалдар менән танышыу.

2. Уҡыу һәм белемгә төп талаптар.

Теманы,картинаның төп идеяһын аса белергә, план төҙөп һөйләй белергә. Иншаны йомғаҡлай белергә;төркөмләп эшләргә;
3. Үҙаллы эш.

Изложение яҙыу.
4. Практик эш тематикаһы.

Реферат яҙыу.
Тема №5 (1 сәғәт)

Йомғаҡлау.

1. Төп һорауҙар.

Картина буйынса инша яҙыуҙағы төп талаптар. Телдең һүрәтләү саралары. 
2. Уҡыу һәм белемгә төп талаптар.  
Инша яҙырға белергә(картиналағы образдарға баһалама бирергә; матур итеп тасуирлай белергә; үҙаллы эҙләнергә; төркөмдәргә эшләргә өйрәнергә; бер-береңдең хаталарын күреп, уларҙы төҙәтергә; һүҙлектәр менән эшләргә; үҙ фекереңде эҙмә-эҙлекле итеп еткерә белергә; һүрәтләнгән ваҡиғаға үҙеңдең ҡарашыңды белерә белергә; цитаталар менән эшләй белергә;эмоциональ фекерләргә өйрәнергә; дөйөмләштерә, йомғаҡ яһай белергә;
3. Үҙаллы эш.

Һүҙлек буйынса эш
      Практик эш тематикаһы.

Инша яҙыу. 

IV. Программаның методик яҡтан тәьмин ителеше
Алымдар:

1. проблемалы ситуациялар тыуҙырыу

2. һүҙлек менән эш

3. һорау-яуап

4. диспут

5. ижади диктант

6. төркөмләп эшләү

7. диалог

8. изложение

9. рефлексия

10. ыңғай эмоциональ атмосфера

Методтар:

1. әңгәмә

2. лекция

3. үҙаллы эш

4. ИКТ(презентация, видеояҙма)

5. күргәҙмәлелек(картина, таблица, карточкалар)

6. эҙләнеү

Техник яҡтан йыһазландырыу:

1. интерактив таҡта

2. картиналар 

3. видеояҙма

4. аудиояҙма

Йомғаҡлау формалары:

1. инша яҙыу

2. аңлатмалы диктант яҙыу

3. проект эше
4. үҙаллы эш

5. тест

Приложение№1

Оҫталыҡ дәресе
Картина буйынса инша яҙыу

Бөгөнгө заман уҡытыусыһы йәш быуынды тәрбиәләүҙә, уңышлы юлдар эҙләй,  тикшеренеүҙәр алып бара. Балаларҙа гүзәллек тойғоһон үҫтереү, эстетик зауыҡ тәрбиәләү менән бер рәттән телмәрҙәрен  үҫтереү, байытыу-уҡытыусының бурысы.  Эҙләнеүсе –педагог булараҡ, “Картина буйынса инша яҙыу” темаһы өҫтөндә икенсе йыл эшләйем. Был тема бик актуаль, сөнки картина буйынса эш процесында уҡыусыларҙың логик фекерләүе, ижади хыялы үҫә һәм балалар картинаны уҡырға, артабан фекерҙәрен үҙаллы һөйләргә һәм яҙырға өйрәнәләр. Мәҡәл, әйтемдәр, фразеологик берәмектәрҙе урынлы файҙалана белеүгә етди иғтибар бирелә.

“Һынлы сәнғәт әҫәрҙәренең төҙөлөшөн тикшереү тема, идея, сюжет, композиция, образ, художество детале, портрет, пейзаж, характер кеүек теоретик төшөнсәләрҙе үҙләштереүгә киң мөмкинлектәр аса. Шуны иҫтә тотоп, дәреслектә бәрәкәтле Башҡортостан  еренең данын таратҡан рәссамдарҙың һынлы сәнғәт әҫәрҙәренә урын бирелгән.

7-се класс өсөн “Башҡорт теле” дәреслегендә түбәндәге картина репродукциялары тәҡдим ителгән:

Ҡ.Дәүләткидиев. “Башҡорт өйөнөң күтәрмәһе”

Ф.Кащеев. Башҡорт ҡымыҙы”

Ә.Лотфуллин. “Һабантуй”

Ә.Ситдиҡова. “Елән менән натюрморт”

Э.Сәйетов. “Бесәндән ҡайтыу”

В.Лесин. “Яҙ хәбәрселәре”

Е.Клейменов. “Йәш-елкенсәк”

Х.Фазылов. “Иҫке мейес”

Һигеҙ рәссамдың һигеҙ картинаһы буйынса эште ойоштороу ҡатмарлы, оҙайлы һәм мөһим.

Мәктәп практикаһынан күренеүенсә, инша яҙырға өйрәтеү өсөн, төрлө-төрлө ижади эштәр үткәреү отошло буласаҡ. Бындай эш төрҙәре уҡыусыларҙың һүҙлек запасын байытырға булышлыҡ итәсәк, фекер йөрөтөргә, фараз итергә, хыялланырға  өйрәтәсәк. Мәҡәл, әйтемдәр, фразеологик берәмектәрҙе урынлы файҙалана белеүгә етди иғтибар йүнәлтеләсәк. Әлбиттә, рус мәктәптәрендә уҡыған балалар менән башҡорт мәктәбендә уҡыған уҡыусыларҙың телмәре ныҡ айырыла. Картина буйынса инша яҙырға өйрәткәндә лә, башҡорт телен яҡшы белгән балаға иншаны матур, эҙмә-эҙлекле яҙырға өйрәтеү бурысы тора. Ә башҡорт телен “икмәк-тоҙлоҡ”ҡына белгән баланың һүҙлек запасын байытыу бурысы тора. Шул күҙлектән сығып, рус телле мәктәптәрҙә уҡыусыларҙы картина буйынса эшкә ылыҡтырыу, ҡыҙыҡһындырыу тора.

Ә. Ситдикованың “Башҡорт балы”картинаһы буйынса инша яҙыуҙы нисек ойошторорға мөмкинлеген  һөйләп китмәксемен.

Картина буйынса эште түбәндәге этаптар аша үткәреү- ҡуйылған маҡсатҡа өлгәшергә ярҙам итәсәк. Яҙма эш үткәреү буйынса уҡыусыларға алдан уҡ хәбәр ителә. Шуға әҙерлек эше 2 аҙна алдан башлана. Яңы Федераль стандарттар  уҡыусыларҙың эҙләнеүенә, үҙаллы белем алыуына,  тема буйынса материалдар туплауына киң юлдар асты. Шуларҙы иҫәпкә алып, алдан шундай эш төрҙәре бирергә була:

1.  Рәссам, уның картиналары  тураһында мәғлүмәт йыйыу.

2. Был темаға ҡағылышлы мәҡәл, әйтем, йомаҡ, шиғыр,  нығынған һүҙбәйләнештәр йыйыу.

3. “Бал”темаһына ҡағылышлы һүҙҙәргә аңлатма яҙып, лексик мәғәнәһен билдәләү(уҡыусыларҙың индивидуаль мөмкинлектәре иҫәпкә алына)

4. Һынлы сәнғәткә ҡағылышлы телевизион тапшырыуҙарға байҡау яһау(уҡыусыларҙың индивидуаль мөмкинлектәре иҫәпкә алына)

5. Газета, журнал биттәрендә был темаға ҡағылышлы материалдар йыйыу.

6. Картина буйынса һорауҙар уйлау.

Уҡыусыларҙың һынлы сәнғәткә иғтибарын йүнәлтеү, ҡыҙыҡһындырыу маҡсатында берәй рәссамдың күргәҙмәһенә,  йә М.В. Нестеров исемендәге Башҡорт дәүләт художество музейына экскурсия барыуҙы ойошторорға була. 

“Бал” темаһы буйынса аңлатмалы диктант, ижади изложение яҙыу ыңғай һөҙөмтә килтерә.

 Инша яҙыу өсөн кәрәкле материал туплағандан һуң, инша яҙыу этабына күсәбеҙ. Ошондай этаптар аша үтеү уҡыусыларҙа яҙыласаҡ инша темаһына ҡыҙыҡһыныу уятасаҡ. 

Һәр инша яҙыу план төҙөүҙән башлана.

1. Уҡытыусының инеш һүҙе.
2. Рәссам тураһында .

3.Картинаның жанрын билдәләү.

          4. Идея йөкмәткеһен асыҡлау өсөн һорауҙар тәҡдим итеү.

5.  Колорит

6. Һүҙлек эше.

7. Һүҙбәйләнештәр төҙөү(сифаттар өҫтәп)

8.Мәҡәл, әйтемдәр, нығынған һүҙбәйләнештәр

9. Шиғырҙар

10. Картинаға минең ҡарашым

11. Һөйләү.

12. Иншаны яҙыу стилен билдәләү

13. Яҙыу.

План тәҡдим ителгәндән һуң, һәр пункт буйынса материалдар эшкәртелә.

1. Уҡытыусының инеш һүҙе.(бал тураһында ҡыҫҡаса мәғлүмәт биреү)

Башҡортостандың 7 мөғжизәләренең береһе-бал. Башҡортбалы-ул донъяла өс алтын миҙалы булған берҙән-бер бал төрө. Тәүге алтын миҙал-1900 йылда Парижда уҙғарылған Бөтә Донъя Йәрминкәһендә, икенсеһе-1961 Эрфуртта Халыҡ-ара күргәҙмәлә, өсөнсөһө 1971 йылда Мәскәүҙә умартасыларҙың Халыҡ-ара Конгресында бирелде. 

2. Рәссам тураһында ( “Семәр”программаһынан Ә.Ситдикова тураһында тапшырыуҙан өҙөктө  күрһәтергә  мөмкин. Уҡыусының презентацияһы, видеоматериалы) Шулай уҡ, ФГОС буйынса ИКТ ҡулланыу тора.

Бал темаһы күп кенә рәссамдарҙы ҡыҙыҡһындырған. Улар араһында Әҙиә Хәбибулла ҡыҙы Ситдиҡова. Ул 1913 йылдың 12 декабрендә Татар АССР-ы, Ағрыз районы, Мордва ауылында тыуған. Ул-республиканың күренекле рәссамдарының береһе, БАССР-ҙың халыҡ рәссамы, С.Юлаев премияһы лауреаты. Рәссамдың яратҡан темаһы-бал. “Байрам өҫтәле”, Өйҙә ҡунаҡтар”, “Сәк-сәк”, “Умартасыла”, “Елән менән натюрморт”картиналары бар.

3. Картинаның жанрын билдәләү.  Тормош-көнкүреш(бергәләп)

4. Идея йөкмәткеһен асыҡлау өсөн һорауҙарға яуап биреү. Уҡытыусы ғына һорау биреп ҡалмай, ә уҡыусылар ҙа һорауҙар бирәләр(өйгә бирелгәйне).Еңелерәк һорауҙарҙы “репорертерҙар”ға бирергә мөмкин. Ә ауырыраҡтарын төркөмдәргә бирергә була. Мәҫәлән, 

-Ни өсөн картина “Башҡорт балы” тип атала?(“репортерға”)

-Йылдың ниндәй миҙгеле һүрәтләнгән? (“репортерға”)

-Ни өсөн персонаждар һүрәтләнмәгән?(төркөмгә)

-Өй хужаһын нисек итеп күҙ алдына баҫтыраһығыҙ? (төркөмгә)

-Балды һүрәтләү өсөн ниндәй төҫтәр ҡулланылған? (“репортерға”)

-Картина ниндәй тәьҫир ҡалдырҙы? (төркөмгә)

-Картинаны ҡарағанда ниндәй тойғолар кисерҙегеҙ?(балдың тәмен тойғандай булдым һ. б) (төркөмгә)

-был картинаһы менән рәссам нимә әйтергә теләгән һуң? (төркөмгә)

4.  Колоритты билдәләү өсөн уҡыусының тормош тәжрибәһен файҙаланабыҙ. Картиналағы ауыл өйө менән бөгөнгө ауыл өйөн сағыштырып китергә була.(Һауыттарҙың төҫө тоноҡ, сөнки тәбиғи буяуҙар менән буялған һ. б.)

Ауырлыҡ тыуҙырған һорауҙарҙы уҡыусылар төркөмдәрҙә эшләй. ФГОС талаптарынан сығып,  уҡыусылар коллективта, үҙ тиҫтерҙәре менән хеҙмәттәшлек булдырырға өйрәнәләр, бер-береһен тыңларға, үҙ фекерҙәрен әйтергә, дөйөм әйтелгәндәрҙән иң кәрәкле фекерҙе тотоп алып яуап бирәләр.

5. Һүҙлек эшенә килгәндә, Башҡортса-русса һүҙлек(Москва, 1996, З.Ураксин), Башҡорт теленең һүҙлеге(Москва, 1993) 2 томда ярҙамға килә. 

Бал-мед, ҡорт, иңкештең сәскә һутынан йыйып яһаған таталы ҡуйы матдәһе. 

Кәрәҙ-бал ҡорто менән иңкештең (шмель-йомро йөнтәҫ эре бөжәк) күҙәнәкле балауыҙы

Балауыҙ-(воск) умарта ҡортоноң балға кәрәҙ яһаған матдәһе.

Тәпән-йыуан ағастың эсен соҡоп яһаған тәпәшәк һауыт(плоская посуда из полого ствола дерева)

Туҫтаҡ-ағастан соҡоп эшләнгән, аҙыҡ-түлек һала торған һауыт

Батман-тәпәндән бейегерәк ағас һауыт(небольшая кадка, служащая для хранения меда, масла.

Һөлгө-сигеп эшләнгән оҙон киндер таҫтамал.

Шулай уҡ уҡ уҡыусыларҙың индивидуаль мөмкинлектәре иҫәпкә алып, һүҙҙең лексик мәғәнәһен дә тикшерергә була. Был ваҡытта был һүҙҙәр иҫтә нығыраҡ ҡала. Мәҫәлән, “Ни өсөн батман һүҙе шулай аталған?” һ.б.

6. Һүҙбәйләнештәр төҙөү(сифаттар өҫтәп)

Бал -йүкә балы, ҡарабойҙай балы, сәскә балы, бал тәме, бал йыйыу

Бал -тәмле, иҫ киткес, шифалы, хуш еҫле

Таҫтамал -сигелгән, йомшаҡ, 

Бүлмә -йәмле, ҡотло, таҙа, яҡты

Батман-

Туҫтаҡ-

Һүҙбәйләнештәрҙе 2 уҡыусы таҡтаға сығып яҙа. Был ваҡытта башҡа уҡыусылар үҙаллы эшләйҙәр.(Һүҙлектәр, мәҡәл, әйтемдәр китабы буйынса). 

7.Мәҡәл, әйтемдәр, нығынған һүҙбәйләнештәр

Бал тәмле тип, бармағыңды тешләмә(Позарившись на мед, не откуси палец)

Ауыҙыңа бал  да май(Говорят тому, кто принес добрую весть)
Бармағынан бал тама.(Золотые руки)

Эҙләгән ҡорт бал табыр, эшләгән кеше мал табыр.

Балдың үҙе тәмле, ауыҙҙың һүҙе тәмле.

8.Һүрәтләү сараларына килгәндә һөйләмдәрҙе cағыштырыу урынлы буласаҡ. 

Тәпәндәр кәштәлә ултыра.

Төрлө-төрлө биҙәкле, береһенән-береһе матур тәпәндәр кәштәлә теҙелешеп ултыра. 

-алтын ҡуллы хужа менән хужабикә

-бал ҡорттары кеүек егәрле

-гәрәбә төҫлө

-ҡояш кеүек

-алтындай

9. шиғырҙарҙы әҙәбиәттән алырға ла, шиғыр яҙған уҡыусылар булһа, үҙҙәре яҙып килһә була. Эпиграфҡа оҡшағанын алырға мөмкин.

Сәскәле шәл ябынған ҡарабойҙай,

Һарғылт сәскә атҡан йүкәләр,

Һиҙәһеңме, ҡортар балығыҙҙы

Умартаға урлап ҡасалар(Ғ.Хәйри)

Йыямын да йәнле ынйыларҙан

Хуш еҫле бер кәрәҙ ҡоямын(Р.Ғарипов)

Был эш төрө лә Яңы стандарт талаптарына яуап бирә, сөнки уҡыусылар үҙаллы эшләй. Беҙ  уларҙың отҡорлоҡтарын, зирәклектәрен асабыҙ.

10. Картинаға минең ҡарашым

11. План төҙөп һөйләү.

12. Яҙыу.

Ошондай әҙерлектәрҙән һуң ижади эш үҙаллы башҡарыла. 

Йомғаҡлап шуны әйтергә була: Картина буйынса инша яҙыу рус мәктәбендә уҡыған балалар өсөн бик ҡыйын. Шуны иҫәпкә алып, беҙ-уҡытыусылар, был эш төрөнә иң беренсе сиратта ҡыҙыҡһыныу уятырға тейешбеҙ. Практика күрһәтеүенсә, уҡыусылар эҙләнеп, үҙаллы ниндәйҙер яңылыҡ асһалар, эш һөҙөмтәһенән ҡәнәғәтлек табалар. Уларҙың бәләкәй генә уңыштарын күреп баһаларға кәрәк. 

Приложение№2

Дәрес

Ә.Лотфуллиндың “Өс ҡатын” картинаһы буйынса иншаға әҙерлек
Тема : Ә.Лотфуллиндың “Өс ҡатын” картинаһы буйынса инша яҙыуға әҙерлек.
Дәрестең маҡсаты: 
1.  Уҡыусыларҙы картина буйынса инша яҙырға әҙерләү, иншаға эш материалдарын йыйыуҙы камиллаштырыу.

2. Уҡыусыларҙың яҙыу  һәм һөйләү телмәрен үҫтереү, һүҙлек байлыҡтарын киңәйтеү.

3. Ҡатын-ҡыҙға ихтирам, әсәләргә һөйөү тәрбиәләү.

Йыһазландырыу: Ә.Лотфуллин картинаһы, презентация, рәссам тураһында материалдар.

Дәрес барышы:

-Беҙ бөгөн Ә.Лотфуллиндың “Өс ҡатын” картинаһы буйынса инша яҙырға әҙерлек эше алып барасаҡбыҙ. Төркөмдәргә эш алдан бирелгәйне. 

1. Биографияһы менән таныштырыу.(Бер уҡыусы презентацияһын күрһәтеп һөйләй)

Әхмәт Фәтҡулла улы Лотфуллин Башҡортостан республикаһының атҡаҙанған рәссамы, Салауат Юлаев исемендәге дәүләт премия лауреаты, Рәсәй һынлы сәнғәт академияһының ағзаһы.Рәссам 1928 йылда Урал аръяғында урынлашҡан Ишҡол ауылында донъяға килә. Уның йәш йылдары Асҡар һәм  Абҙаҡ ауылдарында үтә. Һуғыш башланғас, йәш егет Магнитогорск ҡалаһына йәйәү бара, унда училищеға инеп токарь һөнәрен   үҙләштерә башлай. Һуғыштан һуң ул Ленинград ҡалаһында архитектура һәм һынлы сәнғәт, Өфөлә театр һәм һынлы сәнғәт училищеларын тамамлай, Литва республикаһындағы дәүләт һынлы сәнғәт институтында уҡый.Рәссамдың беренсе күргәҙмәһе Өфөлә 1957 йылда асыла. Унда ул яңы һулыш һәм төҫтәр менән һуғарылған портреттар тәҡдим итте. Улар араһында «Интерьерҙа башҡорт ҡыҙы», «Автопортрет», «Әсәй портреты» кеүек эштәр урын алды.Лотфуллин ысын мәғәнәһендә милли рәссам. Ижадында ул милли характерҙарҙы асырға тырыша.Картиналарында осраған образдарҙы ул иң яҡын кешеләренән: ата-әсәһенән, ауылдаштарынан һынландыра. Портрет жанрында рәссам яңы формаларҙы, алымдарҙы эҙләргә дауам итә.Әхмәт Лотфуллин үҙенә генә хас булған һынлы сәнғәт манераһын тормошҡа ашыра. Рәссамдың ижад емештәре Мәскәүҙең Третьяков галереяһында, Санкт-Петербургтың Рус музейында, Өфөләге М.В.Нестеров музейында һәм байтаҡ шәхси коллекцияларҙа һаҡлана.

2. Газета, журналдарҙан йыйылған материалдар(2-се уҡыусы).

3. Телевизион тапшырыуҙар(3-сө уҡыусы)
4. “Әсәй” темаһына ҡағылышлы мәҡәл, әйтемдәр(4-се уҡыусы)

5. Яҙыусы, шағирҙарҙың әсәйҙәргә ҡағылышлы әҫәрҙәре(5-се уҡыусы)
Эш материалдарын туплау.

Картинала нимәләр һүрәтләнгән?Таблицаны тултырайыҡ

	нимәләр һүрәтләнгән?
	Эш материалдары

	ҡатындар
	Уйсан, һағышлы, ғорур

	Гөл
	Матур итеп сәскә атып ултыра

	Кейемдәр
	Зәңгәр, көрән, аҡ, ҡуйы ҡыҙыл

	урам
	Балалар уйнай

	өй эсе
	тыныс

	өҫтәл
	Икмәк, сәй

	Күк йөҙө
	Асыҡ, яҡты


6. Картина буйынса әңгәмә.
-Картина ниндәй жанрға ҡарай?

-Ниндәй миҙгел һүрәтләнгән?

-Ни өсөн ҡатындарҙың һыны туп-тура итеп кәүҙәләндерелгән?

-Ни өсөн йөҙҙәре саманан тыш оҙонса итеп һүрәтләнгән?

-Ни өсөн 3 ҡатын һүрәтләнгән?

-Уларҙы һүрәтләгеҙ.
-Рәссам ни өсөн гөлдө беренсе ҡатын эргәһенә ҡуйған?

-Урамда ни күренә?

-Күберәк ниндәй төҫтәр өҫтөнлөк ала? Ни өсөн ?

- Картинаға һеҙҙең ҡарашығыҙ.

-Рәссамдың картинаға ҡарашы.

7. Һүҙлек эше
	Ҡатындар
	Кейемдәре
	Йөҙҙәре
	Өй эсе
	Урындыҡ
	урам
	Төҫтәр

	1-се ҡатын
	Беләҙек, йөҙөк, яулығы аша сәстәре күренә
	Йәш, аптыраулы, һағышлы
	Сигелгән балаҫ, таҫтамал,
	Икмәк, сәй, 
	Балалар уйнай
	Яҡты, ҡыҙыл, аҡ, зәңгәр

	2-се ҡатын
	Шәл, күкрәксен, яулыҡ
	Ҡарт сырайлы, уйсан, моңһоу
	[image: image5.jpg]



	Ҡуйы ҡыҙыл, һоро

	3-сө ҡатын
	Ҙур шәл,суҡлы шәл, әберкәле күлдәк
	Ышаныслы, ҡатҡан, өмөтлө
	
	Һары, зәңгәр, 


Сағыштырыу, эпитеттар ҡулланыу. Һүҙҙәргә синонимдар табыу. 
Картина, рәсем, һүрәт
Рәссам, картина авторы

Төшөрҙө, еткерҙе, һүрәтләне

8.Иншаның планын төҙөү.

 - Рәссам тураһында мәғлүмәт.

- Картинаның яҙылыу тарихы.

-Һүҙлек эше.
-Образдарҙы  тасуирлау.

-Өй эсен һүрәтләү

-Тышҡы яҡты тасуирлау.

-Минең ҡарашым.

9. Телдән һөйләү.

10. Картинаны ҡараламаға яҙыу.
Приложение№3

Диагностика

1. Түбәндәге һүҙҙәргә антонимдар табып яҙ: матур, бәләкәй, ҙур, яҡты.

2. [image: image6.jpg]FOCYIAPCTBEHHOE ABTOHOMHOE OBPA30BATEJIBLHOE YYPEXJIEHUE
AOIIOJTHUTEJIBHOI' O IIPO®ECCUOHAJLHOT'C OBPA3OBAHUS
HHCTHUTYT PA3BUTHS OBPA3OBAHUSA PECITYBJIUKH BAIIKOPTOCTAH
MYHUIMITAJIBHOE ABTOHOMHOE OBIIEOBPA3OBATEJIEHOE YYPEXJAEHUE
THMHAS3HS Ne111 KATMHAHCKOI'O PAMIOHA I' OPOJCKOI'O OKPYI'A TOPOJI Y®A
PECIIYBJIMKA BAIIKOPTOCTAH

ABTOP-COCTABHTENb IPOrPaMMBbL:
HaceipoBa Hauna SIxuesna,

yaurens GalKUpCKOTo A3bIKa H IHTEPATypbI
MAOY rumuazus Nel11 r. Vi

Был картинаның авторын һәм исемен яҙ: 
3. Таблицаны тултыр:

	Нимә һүрәтләнгән
	Эш материалдары

	Кәйеф
	Шат, байрамса, күтәренке

	Кейем 
	

	Төҫтәр
	

	Тәбиғәт
	

	
	


4. Бирелгән һүҙҙәр менән һүҙбәйләнештәр төҙөгөҙ, һуңынан бәйләнешле текстҡа берләштерегеҙ.
Болот, тәбиғәт, кеше, уңыш, эш, ҡул

4. “Ҡул” һүҙенә эпитеттар, сағыштырыуҙар табығыҙ

5. [image: image7.jpg]I'ocynapcreennoe aBToHOMHOE 0Gpa3oBaTe/ibHOE yUpekIeHHe
AONOJHHUTEIHLHOr0 NpogecCHOHAJIBHOr0 00pa3oBaHus
UncratyT paspuTusi obpasoBanust Pecny6auxkn Bamkoprocran

BBIIIMCKA U3 ITPOTOKOJIA
3ACEJAHUA ITIPOT'PAMMHO - DKCIHEPTHOI'O COBETA

Ne 7 ot 22 mas 2014 r.

Coger B cocTase:
Iaxyposoii JI.®., Buktamesoii A.A., Bykanosoit JLT'., ['a6utoBoit 3.M., MxGyatoBoii
9.A., Korenpnukosoii JI.A., Myxamerosoit U.J., Canumosoit M.T.

PaccmoTpeB 1 o6cyauB mporpaMMy 3IEKTHBHOTO Kypca TO GalIKHpPCKOMY SI3BIKY U
JuTepatype «OOyveHHe COYHHEHHI0O MO KapTHHe» s olbywarommxcs 11 kmacca (cpox
peamusanuy 1 rox) ydmrens GamIKMpCKOro si3bika W smrepatypsl MAOY rumuasus Nelll
Kamnuusckoro pattona ropozckoro oxpyra ropos Ya PB Hacsiposoit H.S1.,

IMPOI'PAMMHO-?KCIEPTHBII COBET PEIINT:

IIporpammy 371€KTHBHOrO Kypca IO GalIKHUPCKOMY S3BIKY H nurepatype «O0yueHne
COYMHEHHI0 IO KapTHHe» Ui obywarommxcs 11 kiacca yuwurens GamIKMpPCKOTO S3BIKA W
Jutepatypsl MAOY rumuasus Nel11 KatuHHHCKOrO paifoHa ropoicKoro okpyra ropox Yda Pb
Haceiposoit H.51. yrBepaurts.

IIporpaMma COOTBETCTBYET NPEABABISEMBEIM TPEGOBAHUAM U MOKET OBITH HCTIONB30BAHA
B y4eOHOM Iporiecce.

ITpencenarens Cosera ﬂ/féf = JL@. lllakyposa
ey %9 B .,‘y"'\\
Cexperaps CoBera %?7’7””‘,“7‘ ' JLT. Byxanosa

13



Был картинаның авторын һәм исемен яҙ: 

6. “Әсә” һүҙенә мәҡәлдәр яҙ

3A5IBKA

Anvurnctpamus MAOY rumuasus Nelll r. Yder npocutr Bac mposecTu
SKCIepTH3y  TpPOrpaMMbl OIeKTHBHOro Kypca «OOydeHHe COYMHEHMIO IO
KapTHHe» yduTens OAlIKUPCKOro s3bika M jmreparypsl HackipoBoi Haunu

SIxveBHBI ¥ JaTh OJKCIEPTHOe 3aKimoueHHe IIporpaMMHO-3KCIIEPTHOIO COBETa

TAQY AI10 UPO PB.

A.B.3atiueB




7. Был картинаның авторын һәм исемен яҙ
8. Түбәндәге фразеологизмдарҙың мәғәнәһен аңлат:

Алтын ҡуллы, алтын фонд, алтын тауҙары

Приложение№4

Тест

1.Ә.Лотфуллиндың картинаһы
А) “Зәңгәр күлдәкле башҡорт ҡыҙы”

Б) “Өс ҡатын “

В) “Башҡорт балы”

Г) “Һунарсы башҡорт”

2. Беренсе башҡорт профессиональ рәссамы:

А) Ә.Лотфуллин

Б)Ҡ.Дәүләткилдиев

В) Б.Домашников

Г) Ә.Ситдикова

3. Башҡортостанда һынлы сәнғәткә нигеҙ һалыусы:
А)А.Тюлкин

Б)К.Дәүләткилдиев

В)Ә.Лотфуллин

[image: image9.jpg]MyHununansHoe aBTOHOMHOE 00pasoBaTeNEHOE yupexIene TuMHazs Nl 11
Kanununckoro paiiona ropozcxoro oxpyra ropox Yba
b I
Pecrry6muku Banicoprocran

BBIIIMCKA
U3 ITPOTOKOJIA 3ACEJIAHMS IIEJIATOTHYECKOTO COBETA

24.03.2014 r. Ne4

IToBecTka mus:

IL5.YTBepxeHre MPOrpaMMbl 3JIEKTHBHOIO Kypca «OOydueHHe COYMHEHHIO
o xapTuHe», aBTop H.S.Haceiposa.
Hoxnamaux H.5.Haceipoga.

Cnymamn  mo Tpetsemy Boripocy: Hammo SIxumeBry Hacriposy, KOTOpast
O3HAKOMMIIA YICHOB MEJarOrHIeCKOro COBETa C MPOrpaMMOii SJIEKTHBHOTO Kypca.
B cBoem BeicTyniennn Hamns SIxumeBHa 060CHOBANA OCHOBHEIE HOPUIHHEI
BHIOOpa JaHHOM MpOrpamMMbl, cOPMHpOBANA €8 OCHOBHEIE Uend U 3aJa4H,
O3HAKOMHJIA IIPHCYTCTBYIOIIMX C (POPMAMHU H METONAMM TIPOBELECHHS 3aHSATHIA.

Bsictynunu o Tpetsemy Bompocy:

E.B.Annpeesa, samecrurens mmpekropa mo VBP. JlaHHBIe TPOrpamMMEI
BOCTpeOOBaHbl  O0YYarOUIMMHCS IIKONBL, O tYewm CBUIETEIECTBYIOT JaHHBIC
COLIHOJIOTHYECKUX UCCIIE0BAHMIT CTAPIIEKTACCHHKOB.

IIporpaMMer MPONLTH MPOLETYPHI KCIEPTH3EI B MYHULUNIAIBHOM 3KCIIEPTHOM
cosete 2014rona 24 mapra, npopenensuposans! I'aGHToBON 3.M., Acnaesoii JI.I11. ,
PELEH3MH IPHUIIararTcs.

IMocraroBum:

1.VtBepmute mporpammy «OGyueHHe COUHMHEHHIO T KapTHHE» aBTOp
H.51.Haceiposa.

2.PeKOMEHI0BATH MpPOrpaMMy «O0y4JeHre coYHMHEHHIO TI0 KapTHHE» aBTOp
H.S1.HacbipoBa k ncrosns30Banuro.

M o
Ipencenarens ’jw‘ JLH. Xaiipymniuna
Cekperaps 3.M.Hyrymanosa
e O et 2 :

Г)А.Васнецов

4.Был картинаның авторы:
А) Ә.Ситдикова

Б)Р.Нурмөхәмәтов

В)Ф.Ерғәлиев

Г) Ҡ.Дәүләткилдиев

5. Башҡорт һынлы сәнғәтенең классикаһы:

А) “Зәңгәр күлдәкле башҡорт ҡыҙы”

Б)”Өс ҡатын”

В) Башҡорт өйөнөң күтәрмәһе”

Г)”Башҡорт балы”

6. Өфөлә сәнғәт музейын асыуҙа төп өлөш индереүсе рәссам:
А) А.Тюлкин

Б)М.Нестеров

В)Б.Домашников

Г) Ҡ.Дәүләткилдиев

6. Башҡортостанда һынлы сәнғәт ҡасан үҫешә башлай?
А)  10 быуатта
Б)  20 быуатта
В)  21 быуатта
Приложение№5

Контроль эш

1.Ниндәй йәш рәссамдарҙы беләһегеҙ?

2. Картинаның ниндәй жанрҙары бар?

3. Башҡортостанда һынлы сәнғәт тураһында яҡтыртылған журнал.

4. “Картина” һүҙенең синонимдары
5.Бөйөк Ватан һуғышы темаһына арналған ниндәй картиналарҙы беләһегеҙ?

6. Башҡорт еренең матурлығын ниндәй рәссамдар һүрәтләгән?
7. Нимә ул натюрморт?
8. Нимә ул пейзаж?

9. Балалар өсөн ниндәй телевизион тапшырыуҙа рәссамдар һәм уларҙың картиналары тураһында күрһәтелә?
10. Рәссамдарҙың картиналарының күргәҙмәләре ҡайҙа үтә?
11. Рәссамдарҙы берләштергән ойошманың исеме?
12. Башҡортостанда  рәссамдар Ойошмаһы ҡасан барлыҡҡа килгән?
13. Ә.Лотфуллиндың картиналары ҡайҙа һаҡлана?

14. Портреттар яҙған ниндәй рәссамдарҙы беләһегеҙ?

15. Нимә ул “эскиз”?

16. Нимә ул “этюд”?

17.Телдең һүрәтләү саралары.

18. Беренсе башҡорт профессиональ рәссамы

19. Башҡортостанда һынлы сәнғәткә нигеҙ һалыусы

20. Кем ул М.Нестеров?

Төп әҙәбиәт:
1. Научно-методический, культурно-просветительский журнал “Филолог” ФГБОУ ВПО «Пермский государственный гуманитарно-педагогический университет», Фоминых Л. №27, 2014г  

2.”Башҡортостан ҡыҙы” ж. №18, 2012й, Г.Хәлфетдинова  “Рәссам күңеленең фәрештәһе”.

3. “Рампа”ж. февраль, 2014й,В.Сорокина “Башкирский Матисс”
4. “Рампа”ж. март, 2014й, С.Игнатенко, “Корифеи”
5. “Бельские просторы”ж. № 1(182) январь, 2014 г.Э.Фенина “Мир глазами художника”
Өҫтәлмә әҙәбиәт:
1.Ғәбитова З.М.,Толомбаев Х.А. Урыҫ мәктәптәрендә башҡорт телен уҡытыуҙы ойоштороу буйынса методик кәңәштәр. - Өфө:Башҡортостан, 2006. 
2.Ғафаров Б.Б. Әҙәбиәт дәрестәрендә яҙма эштәр үткәреү.-Өфө: Башҡортостан китап нәшриәте, 1984.

